b'\n_START_ARTICLE_\nBoligselskabernes Landsforening\n_START_PARAGRAPH_\nBoligselskabernes Landsforening (BL) er interesse- og brancheorganisation for cirka 530 almene boligorganisationer, der drives p\xc3\xa5 et non-profit grundlag._NEWLINE_Organisationen repr\xc3\xa6senterer de almene boligorganisationer i forhold til de offentlige myndigheder. Den servicerer og r\xc3\xa5dgiver de almene boligorganisationer og uddanner beboere og personale i beboerdemokrati, ledelse og administration._NEWLINE_1 mio. danskere bor alment i mere end en halv million boliger - eller n\xc3\xa6sten hver femte danske bolig.\xc2\xa0BL udgiver bl.a. fagbladet Boligen og det husstandsomdelte Beboerbladet, som udkommer 4 gange om \xc3\xa5ret til alle, der bor i en almen bolig._NEWLINE_Studiestr\xc3\xa6de 50 i K\xc3\xb8benhavn er hoveds\xc3\xa6de for organisationen, og ogs\xc3\xa5 hjemsted for Landsbyggefonden og Byggeskadefonden.'